Magnus Nielsen

Magnus Nielsen (født 1947) er en norsk skuespiller og forfatter. Han er utdannet skuespiller ved Trøndelag Teaters elevskole, og var ansatt ved teatret til 1978. Han spilte der i flere musikaler og andre forestillinger, og i Kierlighed uden strømper, som også ble vist på TV, spilte han Jesper. Nielsen var deretter i flere år tilsluttet Cabaretgruppen i Oslo som skuespiller, hvor han også skrev og oversatte en rekke cabarettekster.

Nielsen er utdannet journalist fra Norsk Journalisthøgskole (1980), og har som frilanser jobbet som journalist og programleder i NRK i ti år, (1978-1988), i blant annet Nitimen, Reiseradioen og flere egenproduserte radioprogram. Han har hatt flere roller i TV-serier, som blant andre Mot i brøstet, Holms, Hotell Cæsar, Karl og Co, Brødrene Dal og Hjem.

Som stemmeskuespiller har Magnus Nielsen gitt den norske stemmen til flere figurer på film og TV. Han har gitt stemme til blant annet rollefiguren «Snusmumrikken» i den japanske TV-animasjonen I Mummidalen' ', «Wemby Fraggel» i den norske utgaven av Fragglene, Merlin i Sverdet i stenen, Kaa i Jungelboken, Miraculix i enkelte Asterix-filmer og «Erling» i Sesam Stasjon.  I den norskspråklige versjonen av Toy Story gir han stemme til «Rex».

Magnus Nielsen har også lest inn flere lydbøker, deriblant Per Olov Enquists barnebok Den tredje grottens hemmelighet og Ulf Starks Min venn sjeiken i Stureby.

I tillegg har han lest kommentarene til naturfilmer for TV2. Han har også utgitt en plate med Kjell Lunds barnesanger.

Magnus Nielsen debuterte som forfatter i 2010 med en samling fabler, Svanesang, og året etter kom novellesamlingen Den nye saksen. I 2012 utga han en historisk roman, Drømmen om en hverdag, og høsten 2014 kom hans fjerde bok, Etlet til en blinkende knapp, som inneholder tre forskjellige fortellinger. 

Magnus Nielsen har i samarbeid med Marit Hjorthol, i gruppen «Penn og Poesi» fra 2011 presentert sine tekster ved opplesning i Det Norske Teatrets «Lunsj og Lyrikk», Litteraturhuset i Oslo og flere seniorsentre i Oslo og Akershus. «Penn og Poesi» har underholdt med tekster ved flere bibliotek og seniorsentre rundt i landet,som Bergen, Grimstad, Sandefjord og Fredrikstad. Også i regi av «Den Kulturelle Spaserstokken» i Steinkjer og Levanger, og ved Trøndelag Teater.
Magnus Nielsen har i tillegg vært representert med sine malerier på flere utstillinger, og han har selv også illustrert sine bøker.

Stemme-oppgaver for film og TV 
 2019 Toy Story 4 – «Rex»
 2014 Asterix: Byplanleggeren - «Miraculix»
 2010 Toy Story 3 – «Rex»
 2010 Ariettas Hemmelige Verden – «Pappa Låner»
 2008 Asterix og de olympiske leker - «Miraculix»
 2007 Rorri Racerbil – «Herr Forgasser»
 2006 Arthur og Minimoyene - «Archibald»
 2006 Asterix og vikingene - «Miraculix»
 2005 Tommys ville venner – «Swanky»
 2004 LazyTown – «borgemester Milford Meanswell»
 2003 Gisle Wink på eventyr – «Lærer Hornsby»
 2003 Jungelboken 2 – «Kaa»
 2003 Sjørøverplaneten – «Andre stemmer»
 2002 Asterix og Obelix: Oppdrag Kleopatra - «Miraculix»
 2001 Furi og den magiske skogen – «?»
 2000 Argai – «?»
 1999 Toy Story 2 – «Rex»
 1999 Tapper den pysete hunden - «Rasmus Knot»
 1999 Asterix og Obelix møter Cæsar - «Miraculix»
 1999 Naja fra Narjana – «Forteller»
 1998 Mulan – «Andre stemmer»
 1998 Småkryp – «Petter Loppe»
 1996 Jungelbokens Jungelunger – «Voksen Kaa og Ned»
 1995 Toy Story – «Rex»
 1995 Balto – «Boris»
 1994 Bøkenes herre – «Eventyr»
 1992 Globus 2 - «Forteller»
 1992 Mummitrollet og vennene hans – Kometen kommer – «Snusmumrikken», «Politimesteren»
 1992 Tom & Jerry setter byen på hodet – «Bakgårdskatt»
 1992 Tiny Toon: Min Elleville Ferie - Jappy Duck
 1991 Skjønnheten og udyret – «Andre stemmer»
 1990 I Mummidalen – «Snusmurikken», «Politimesteren»
 1990 Bernard og Bianca i Australia – «Bernard»
 1990 Sesam Stasjon – «Erling», «Ebbe»
 1989 Asterix og operasjon bautastein - «Miraculix», «Farcus Tullius»
 1986 Valhalla – «?»
 1985 Asterix og Cæsars overraskelse - «Miraculix», «Decurionen»
 1983 Den kloke bondedatteren - «Forteller»
 1982 Fragglene – «Vembi»
 1977 Bernard og Bianca – «Bernard»
 1975 Paddington – «Forteller»
 1967 Jungelboken – «Kaa»
 1963 Sverdet i stenen – «Merlin»
 1951 Alice i Eventyrland – «Den gale hattemaker» (re-dubbet)
 1950 Askepott – «Storhertugen»
 1937 Snehvit og de syv dvergene'' – «Fortelleren»

 Referanser 

 Eksterne lenker 
 Magnus Nielsen omtalt på muppet.wikia.com


Kategori:Norske skuespillere
Kategori:Norske stemmeskuespillere